server-logo

S-System Protected d.o.o

11070 Novi Beograd

Adresa:Tokarska 8

Dana godine

**OPŠTI USLOVI UGOVORA**

**definicije pojmova iz ugovora**

**Definicije pojmova u ugovoru**

**GPS** Sistem geoorbitalnih satelita koji predaju radiosignal na frekvenciji 1575,42 MHz i omogućavaju prijem signala na zemljinoj površini. Koristiti se u svrhu radiolokacije i radionavigacije. Vlasnik sistema GPS satelita je vlada SAD. Svi odnosi korisnika GPS signala u vezi korištenja GPS signala, su prema vlasniku sistema i kao takvi nisu predmet ovog sporazuma.

**GSM** Digitalna mobilna telefonija namenjena je kopnenoj bežičanoj radiotelefoniji i prenosu podataka. Prema MoU svaki GSM sistem je postavljen i upravljan od strane GSM servis provajdera. Svi odnosi korisnika GSM signala u vezi korištenja GSM signala, su prema GSM servis provajderima i kao takvi nisu predmet ovog sporazuma.

**GPRS** GPRS je protokol pomoću kojeg se putem GSM mreže prenose podaci. Svi odnosi korisnika GPRS protokola u vezi sa korištenjem GPRS protokola, su prema GSM servis provajderima i kao takvi nisu predmet ovog sporazuma.

**Internet** Internet je sistem univerzalne svetske mreže. Sistem se zasniva na TCP/IP protokolu koji predstavlja osnovni okvir za sve ostale korištene protokole. Svi odnosi korisnika interneta u vezi sa korištenjem Interneta, su prema Internet Servis Provajderu (ISP) i kao takvi nisu predmet ovog sporazuma.

**GPS-SYSTEM** je web usluga virtualnog praćenja, koju na području Republike Srbije isporučuje S SYSTEM PROTECTED. Web usluge GPS-SYSTEM su svi sadržaji i usluge koje se direktno, ili indirektno koriste putem web stranica pod domenom **http://gsh2.net/id27 .** Sadržaji i web usluge zasnivaju se na korišćenju prikaza na web stranicama, slanjem obaveštenja bilo kojim putem, pri čemu se poruka inicializira pomoću hardwerske ili softwerske opreme koja poslužuje stranica pod domenom **http://gsh2.net/id27**.

Za web usluge smatraju se i M2M komunikacione poruke u prijemu, ili u predaji sa bilo kojom perifernom opremom, ako su komunikacije započete, ili su upućene prema ili putem web stranica, softwera ili hardwera na **http://gsh2.net/id27**.

Web usluga GPSsystem je aplikaciona usluga koja može da funkcioniše na osnovu zajedničke primene osnovnih

infrastrukturnih usluga sistema GPS, GSM, GPRS i Interneta.

U slučaju prestanka rada bilo kojeg od elemenata ovog sistema ili upada trećih lica, S-SYSTEM PROTECTED ne snosi odgovornost za prestanak pružanja svojih usluga ili prenosa podataka sa greškom.

**Uslovi** obuhvataju sve podatke, uputstva i uzročne veze koje su potrebne za uspešnu, pravilnu i legalnu upotrebu web usluge GPS-SYSTEM.

**Ugovor**

Ugovor se sastoji od glavnog dokumenta PRETPLATNIČKI UGOVOR O PRISTUPU I KORIŠTENJU WEB USLUGA GPS-SYSTEM i pripadajućih aneksa.

**ANEKS br. 1.** CENOVNIK je aneks sa definisanom cenom usluga

**ANEKS br. 2.** Popis objekata praćenja u koje se ugrađuje uređaj ili/i omogućuju usluge web stranice

server-logo

**OPŠTI USLOVI UGOVORA**

**o pretplati na pristup i korištenje web usluga**

**GPS system**

**1. PRIHVATANJE USLOVA KORIŠTENJA USLUGE**

Prilikom pristupa sadržajima ili web uslugama GPS-SYSTEM, saglasni ste da Vas obavezuje potpisani ugovor o pristupu i korištenju web usluga GPS-SYSTEM. Kada koristite web usluge na originalnim web stranicama, ili putem bilo koje druge web stranice, ili ako koristite usluge drugih web stranica putem sadržaja ili web usluga GPS-SYSTEM, uvek ste dužni, da postupate saglasno sa odredbama Ugovora o pristupu i korištenju web usluga GPS-SYSTEM.

S-SYSTEM PROTECTED ima pravo da u skladu sa svojom poslovnom politikom vrši izmene Opštih uslova o čemu na uobičajeni način obaveštava Korisnika.

**2. USLUGE**

Sadržaji i web usluge GPS-SYSTEM su Vam na raspolaganju u postojećoj verziji. Korisnik je saglasan da vlasnici sadržaja i web usluga GPS-SYSTEM imaju pravo, da bez saopštenja, privremeno ili trajno, promene usluge, ili web stranice, ili informacije, koje se prikazuju u sadržaju ili web uslugama GPS-SYSTEM, na bilo kakav način u cilju poboljšanja funkcionalnosti sistema.

**3. UGOVOR**

3.1. Korištenje web usluga se odobrava na osnovu zahteva korisnika za zaključivanje ugovora, dodelom korisničkog imena i lozinke za pristup web sadržajima GPS-SYSTEM.

3.2. Korisnik podnosi zahtev za zaključivanje ugovora u pismenoj formi na standardnom formularu S-SYSTEM PROTECTED i svojim potpisom potvrđuje verodostojnost datih podataka.

3.3. U trenutku zaključivanja ugovora korisnik se obavezno upoznaje sa Opštim uslovima. Korisnik svojim potpisom potvrđuje da je u potpunosti upoznat i saglasan sa Opštim uslovima.

3.4. Korisnik je saglasan da davalac web usluga GPS-SYSTEM ima pravo promene cene ugovorene usluge u slučaju promena na finansiskom tržištu prema srednjoj vrednosti evropske valute.

**4. IZJAVA O PRIVATNOSTI.**

Registracioni podaci i ostali podaci, koji omogućavaju ličnu identifikaciju, predstavljaju poslovnu tajnu i ne mogu se predati trećem licu, osim sudu, ali i tada samo na osnovu pismenog sudskog zahteva.

**5. REGISTRACIJA I LOZINKA**

Prilikom potpisivanja ugovora, korisnik web usluga dobija korisničko ime i lozinku. Korisnik čuva i snosi odgovornost za sigurnost i tajnost lozinke. Od strane davaoca web usluga se garantuje da podaci koji su primljeni za vreme postupka registracije neće biti predati trećem licu.

Korisnik odgovara za tajnost lozinke i odgovoran je za svako korištenje korisničkog imena i lozinke iz ugovora, bez razlike da li je korisnik dao svoje odobrenje za takvu upotrebu ili ne. Korisnik se obavezuje, da će davaoca sadržaja i web usluga GPS-SYSTEM, odmah izvestiti o svakom neovlaštenom korištenju sadržaja web usluga GPS-SYSTEM, korisničkih podataka, postupka registracije, korisničkog imena ili lozinke.

**6. ODGOVORNOST**

Potpisivanjem ovog Ugovora korisnik i davalac web usluga GPS-SYSTEM slažu se, da će se u vezi predmetnih web usluga ponašati profesionalno, u skladu sa poslovnim kodeksom i najboljom poznatom praksam u industriji i privredi i da će u svom radu primjenjivat sve važeće zakonske propise i etičke normative. Tokom saradnje, oba partnera će se zalagati za postizanje i utvrđivanje visokog stupnja poverenja. Oba partnera se slažu, da će sve informacije u vezi upotrebe web usluga ostati osigurane kao interna poslovna tajna i nipošto se ne smeju odavati u bilo kojem obliku, ili na način koji bi mogao da nanese bilo kakvu poslovnu, materijalnu, ili moralnu štetu, bilo kojem od oba potpisnika. U slučaju, da dođe do prekršaja ovog člana sporazuma svu odgovornost snosi lice pod čijim korisničkim podacima je bilo korisnik, koji je napravio prekršaj, prijavljen u web usluge GPS-SYSTEM, za vreme prekršaja.

Korisnik prihvata mogućnost da mimo saznanja i mogućnosti davaoca web usluga može da dođe do situacije da je na predmetnim web stranicam postavljena stranica koja ga vređa, ili odudara od njegove korisničke kulture i slaže se, da davalac web usluge nije dužan, da odgovara za takve situacije. Korisnik ima pravo da o takvoj situaciji izvesti dobavljača web usluga GPS-SYSTEM i predlaže promene koje mogu nastali problem da razreše na obostrano zadovoljstvo.

U slučaju, da se u ugovorenim web uslugama pokazuju podaci sa greškom ili propustima – koji su nastali neispravnim radom drugih podsistema (GPS, GPRS, Internet ..), davalac web usluge za to ne snosi odgovarnost.

Upotrebom predmetnih web usluga korisnik se slaže, da neće:

a) upravljati podacima na način, ili uneti podatke u sistem, koji bi bili nedopustivi, protiv zakona: štetne, vulgarne, sporne, pornografske, ili druge koje bi mogle, da znače pretnju, zloupotrebu, uznemiravanje, ogovaranje ili klevetanje, koje bi bile namenjene, da na bilo koji način ometanju dostavu web usluga u celini, ili delomično, koje bi bile zaražene virusima, ili bilo kakvim drugim zlonamernim sredstvima, ili delovima programskog koda i koje bi mogle, da prouzrokuju zakonodavnu ili kaznenu odgovornosti, ili koje ne podležu državnim ili međunarodnim sporazumima ili propisima.

b) netačno predstavljali svoje veze sa, ili se odavati kao, bilo koje lice, ili entitet, ili falsifikovati, utajiti, ili pogrešno označiti sadržaje, ili izvor bilo kojih sadržaja, koji se ispostavljaju putem web usluga.

c) sakupljati ili koristiti bilo kakve podatake o ostalim korisnicima.

d) koristiti web usluge ili bilo koje sadržaje, koji su nuđeni putem web usluga za bilo koju profitabilnu delatnost, za koju korisnik nije registrovan kod nadležnih tela, ili za bilo kakve delatnosti u kojima se koristi spam, lančana pisma, piramidne šeme, ili bilo koji drugi oblik neovlaštene reklame.

**7**. **USLUGE TREĆIH LICA**

Za obezbeđenje funkcionalnosti uređaja i funkcionisanja web aplikacije korisnik je dužan da sklopi ugovor sa mts Srbije ili drugim operaterom mobilne telefonije prema sopstvenom izboru ako ne želi da koristi pripejd karice istog provajdera ili SIM kartice koje su mu ponuđene od strane S-SYSTEM PROTECTED. Korisnik ispunjava Ugovorom preuzete obaveze prema operateru mobilne telefonije u vezi aktivacije i korištenja kartice koja se postavlja u uređaj i omogućava prenošenje podataka do servera davaoca web usluga S-SYSTEM PROTECTED.

Korištenjem web usluge GPS-SYSTEM, koriste se i usluge trećih lica. Za primedbe u vezi tih usluga, ili sadržaja, važe izjave, uslovi korištenja i garancije tih trećih lica. Davalac web usluge nije odgovoran za situacije gde razlog za problem potiče od usluga ili sadržaja trećih lica.

Svako korištenje usluga, ili sadržaja, koje dobavljaju treća lica na, ili putem sadržaja, ili web usluga GPS-SYSTEM u celini ili delimično, direktan je odnos korisnika web usluge GPS-SYSTEM i trećih lica – dobavljača sadržaja ili usluga!

Davalac web usluga GPS-SYSTEM nije odgovoran za relacije izmedju korisnika i trećih lica - dobavljača sadržaja ili web usluga.

**8. OSIGURANJE OD KAZNE ILI ODŠTETE**

Korisnik se potpisivanjem Ugovora o pristupu i korištenju sadržaja ili web usluga GPS-SYSTEM izričito slaže da davaoca web usluga GPS-SYSTEM, njegove partnere, vezana pravna lica, radnike ili suradnike, direktore, posrednike, poslovne partnere, nezavisne ugovarače, lica ovlaštena za reklamu ili marketing, oslobađa svake odgovornosti. Korisnik se slaže da neće od davaoca web usluga tražiti nikakve naknade, uključujući zahteve trećih lica, ili zarade advokata - koje bi tražila treća lica, ili koja bi nastala, kao posledica korištenja, ili slanja sadržaja, ili web usluga GPS-SYSTEM, ili zloupotrebe sadržaja, ili bilo kakvih drugih prekršaja u vezi sa korišćenjem, ili slanjem sadržaja, ili web usluga GPS-SYSTEM.

**9. IZJAVA O ODRICANJU JAMSTAVA**

Korisnik sadržaja ili web usluga GPS-SYSTEM izjavljuje da razume i slaže se, da su mu sadržaji i web usluge GPS-SYSTEM dostupne za upotrebu na njegovu vlastitu želju i odgovornost.

Davalac sadržaja i web usluga GPS-SYSTEM ne garantuje da će sadržaj, ili deo web usluga GPS-SYSTEM, ili kompletna web usluga GPS-SYSTEM, raditi besprekorno, bez grešaka, bez virusa, na vreme, bezbedno, tačno, poverljivo, na očekivanom nivou i da je bilo koji sadržaj bezbedan za prenos u bilo kojem obliku. Korisnik sadržaja i web usluga GPS-SYSTEM, potvrđuje i slaže se, da svi koji učestvuju u poslovnom procesu i koji obezbeđuju sadržaje, ili web usluge GPS-SYSTEM to rade isključivo sa pozitivnim namerama radi pomoći poslovnom procesu korisnika, i da učesnici nemaju bilo kakve loše namere.

**10. ODGOVORNOST I OGRANIČENJE**

Korisnik web usluge GPS-SYSTEM izjavljuje, da jasno razume i slaže se, da davalac web usluga ne preuzima nikakvu odgovornost za bilo kakvu štetu posrednu, neposrednu, posebnu, slučajnu, posledičnu, ili odštetnu, uključujući i odštetu za gubitak zarade, koja bi mogla biti prouzrokovana zbog:

-spore upotrebe,ili nemogućnosti upotrebe web usluga GPS-SYSTEM.

-bilo kakvih troškova koji mogu, da budu vezani na uslove za osiguravanje upotrebe web usluge, ili delova te usluge, ili troškova koji nastanu za vreme upotrebe usluge, ili zbog bilo kakvog prenosa sadržaja, ili prikazivanja sadržaja.

-neovlaštenog pristupa do sadržaja ili, web uluga GPS-SYSTEM od strane bilo kojeg lica, ili promene, prenosa, ili pokazivanja sadržaja ili web usluga GPS-SYSTEM.

-izjava, ili ponašanja u vidu loše usluga trećih lica.

-ostalih slučajeva koji mogu, da se odnose na loše usluge.

**11. PRIDRŽAVANJE PRAVA**

Davalac web usluga GPS-SYSTEM zadržava sva prava, uključujući sva autorska prava, prava na robne marke, patente, poslovne tajne, i sva ostala vlasnička prava, koja potiču od vlasnika davaoca web usluga GPS-SYSTEM, sadržajima web usluge, produktima i uslugama koje obezbeđuje davalac web usluga GPS-SYSTEM. Upotreba prava i vlasništva davalaca web usluga GPS-SYSTEM je moguća samo uz prethodnu pismenu saglasnost davaoca. Time što davalac omogućava korišćenje sadržaja ili web usluga GPS-SYSTEM, korisnik ne prima nikakva vlasnička prava, licence izričitih, ili implicitnih, ili prava uopšte.

U slučaju, da korisnik sadržaje, ili web usluge GPS-SYSTEM dalje prodaje u smislu osnovnog produkta, a ne kao minorni deo svog proizvoda, može započeti i voditi takve komercialne aktivnosti samo uz unapred dobijenu pismenu saglasnost davaoca web usluga GPS-SYSTEM.

**12. VAŽEĆI ZAKONI**

Korisnik web usluga GPS-SYSTEM slaže se, da za Ugovor o dostupu i korištenju sadržaja, ili web usluga GPS-SYSTEM i za sve moguće konflikte koji bih proizašli iz primene Ugovora o pristupu i korištenju sadržaja, ili web usluga GPS-SYSTEM, važe zakonski uslovi, koji se koriste u mestu sedišta davaoca web usluga GPS-SYSTEM. Registracijom za korišćenje, ili korišćenjem sadržaja ili web usluga GPS-SYSTEM, korisnik prihvata nadležnost ovlaštenih sudova u mestu sedišta dobavljača web usluga GPS-SYSTEM.

**13. CENE I PLAĆANJE**

13.1. Cene usluga i druge komercijalne uslove određuje S-SYSTEM PROTECTED u skladu sa svojom poslovnom politikom.

13.2. Korisnik se obavezuje da u celini plati, u roku označenom na računu, iznos za odabrani paket web usluga koji se ispostavlja jedanput mesečno. Cena ugovorene usluge biće izražene uključujući i pripadajuće obaveze po osnovu javnih prihoda (fiskalne obaveze, doprinosi, idr).

Plaćanje se vrši na TR **265-1110310003350-37** sa pozivom na broj računa/fakture do 5-tog za predhodni mesec.

13.4. Gsm kartice su obezbedjene od strane S-SYSTEM PROTECTED kod operatera i uračunate su u mesečnu naknadu.

**14. OGRANIČENJA I UKIDANJE USLUGA**

U slučaju kašnjenja u plaćanju računa ili neuredne uplate Korisnik sadržaja ili web usluga GPS-SYSTEM slaže se da davaoc može u bilo koje vreme, zbog kršenja odredbi ugovora ili neispunjenja obaveza korisnika da ograniči usluge ili da raskine ugovor i u takvom slučaju oslobađa se svih obaveza i odgovornosti, koje bi proizašle od momenta odustajanja od ugovora i nadalje kao i da prvo sporazumno a onda i ako izostane dogovor putem suda koji je nadležan !

Najava ograničenja ili raskidanja ugovora se vrši telefonskim i pismenim putem ili na drugi pogodan način po izboru S-SYSTEM PROTECTED.

**15. REKLAMACIJE**

Korisnik može, ako obračun usluga nije pravilno izvršen, da uloži reklamaciju u roku za plaćanje računa. S-SYSTEM PROTECTED će ispitati reklamaciju i o ishodu provere obavestiti korisnika u roku od 8 dana od prijema prigovora.

**16. TRAJANJE I PRESTANAK UGOVORA**

Ugovor se zaključuje na neodređeno vreme a najmanje 24 meseca od dana potpisivanja istog(za svaki uredjaj važi od datuma montaže na vozilo). Korisnik može otkazati ugovor pismenim obaveštenjem. Ugovor prestaje da važi poslednjeg kalendarskog dana u mesecu kada je obaveštenje primljeno,s tim što ako ugovoreno trajanje ugovora nije isteklo plaća celokupni iznos do isteka ugovorenog trajanja perioda odnosno do punih 24 meseca.

S-SYSTEM PROTECTED može raskinuti ugovor u slučaju da Korisnik ne ispunjava uredno ili / i blagovremeno preuzete obaveze ili ako dođe do pokretanja stečajnog postupka ako je u pitanju firma korisnika, s tim što ako ugovoreno trajanje ugovora nije isteklo plaća celokupni iznos do isteka ugovorenog trajanja perioda odnosno do punih 24 meseca.

Ako korisnik ne izmiri dugovanje u roku od 30 (trideset) dana od dana ograničenja ili privremenog ukidanja usluga, ugovor se smatra raskinutim samim protekom navedenog roka bez dodatnih obaveštavanja.

**S-SYSTEM PROTECTED D.O.O**

**Savić Dušan**

---------------------------------

Svojeručnim potpisom potvrđujem da sam upoznat sa sadržajem ovih opštih uslova koji su mi uručeni i da sam u svemu saglasan sa opštim uslovima

**Korisnik:**

**Odgovorno lice:**

***----------------------------***

server-logo

**PRETPLATNIčKI UGOVOR broj 18-22 O PRISTUPU I KORIšTENJU SADRžAJA ILI WEB USLUGA GPS-SYSTEM**

**zaključen dana \_\_\_\_**

**između**

**S-SYSTEM PROTECTD D.O.O** (u daljem tekstu S-SYSTEM PROTECTED)

Adresa: Tokarska 8

11070 Novi Beograd

**Korisnik:**

su saglasni da svoje međusobne odnose sporazumno regulišu ovim ugovorom, na način i pod uslovima

kako sledi.

Član 1.

S-SYSTEM PROTECTED se obavezuje da u skladu sa ovim ugovorom, u okviru raspoloživih kapaciteta i u granicama teritorijalne pokrivenosti odabranog GSM operatera digitalne mobilne telefonske mreže, KORISNIKU pruži odabrane usluge praćenja i kontrole kretanja objekata.

Član 2.

KORISNIK se obavezuje da prema važećim cenama S-SYSTEM PROTECTED uredno i blagovremeno plati ugovorene usluge. Ako korisnik ne plati dospelu obavezu, S-SYSTEM PROTECTED ima pravo da ograniči ili ukine privremeno ili trajno, korištenje usluga I demontira opremu ako je predmet ugovora.

Član 3.

KORISNIK potvrđuje da je u potpunosti upoznat i saglasan sa Opštim uslovima Ugovora o pretplati na web usluge koje pruža S-SYSTEM PROTECTED, koji obavezuju ugovorne strane, kao i odredbe ovog ugovora.

Član 4.

KORISNIK je saglasan da S-SYSTEM PROTECTED ima pravo da menja cene usluga i/ili druge komercijalne uslove, odnosno opšte uslove ugovora o pretplati na usluge koje pruža S-SYSTEM PROTECTED.

Član 5.

Ovaj ugovor je sačinjen u 2 (dva) istovetna primerka, od kojih svaka strana zadržava po 1 (jedan) primerak .

U Beogradu dana :

Korisnik Davalac

S SYSTEM PROTECTED D.O.O

--------------------------------------- ------------------------------------

server-logo

**S-SYSTEM PROTECTED D.O.O** ( U daljem tekstu S-SYSTEM PROTECTED kao DAVALAC usluga )

Adresa: Tokarska 8

11070 Novi Beograd

**KORISNIK:**

sklapaju **ANEKS br. 1**

prema

UGOVORU O PRISTUPU I KORIŠTENJU SADRŽAJA ILI WEB USLUGA broj: 18-22 GPS-SYSTEM

Sadržaj aneksa: **CENOVNIK GPS-SYSTEM**

1. GPS tracker 303F/311B za montazu svakog uredjaja

35 eur

2. Web usluge (paketi) cena je za svaki korisnički račun

c.) GPS-SYSTEM SRBIJA 6 eur(srednji kurs NBS na dan fakturisanja usluge)

Potpisivanjem ovog aneksa Korisnik potvrdjuje da je upoznat sa cenama u početku koriščenja. Naknadne promene cena Dobavljač će saopštiti Korisniku na način koji smatra da je najpodesniji a najkasnije jedan mesec ranije pre prethodnog obračunskog perioda.

Korisnik izjavljuje da se opredelio da koristi paket: **GPS-SYSTEM SRBIJA**

U Beogradu dana :

Korisnik Davalac

S-SYSTEM PROTECTED D.O.O

--------------------------------------- ------------------------------------

.

server-logo

**S-SYSTEM PROTECTED D.O.O** ( U daljem tekstu S-SYSTEM PROTECTED kao DAVALAC usluga )

Adresa: Tokarska 8

11070 Novi Beograd

**KORISNIK:**

sklapaju **ANEKS br. 2**

prema

UGOVORU O PRISTUPU I KORIŠTENJU SADRŽAJA ILI WEB USLUGA broj: 18-22 GPS-SYSTEM

Sadržaj aneksa: POPIS OBJEKATA ZA VIRTUALNO PRAćENJE

|  |  |  |  |
| --- | --- | --- | --- |
| **TIP OBJEKTA** | **DATUM UGRADNJE** | **REGISTRACIJA** | **TERMINAL/ID** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

U Beogradu dana :

Korisnik Davalac

S-SYSTEM PROTECTED D.O.O

--------------------------------------- ------------------------------------